Diari Oficial de la Generalitat Valenciana


Sumari del DOGV 5299, del 10-07-2006 (2006/7680)

Informació pública sobre projecte de col·lectors i estació depuradora d'aigües residuals a les zones residencials al nord del casc urbà del Campello.
-----------------------------------------------------------------------------------------------------------------------------------------------------

### Dades del document

Número de DOGV
:   5299

Data del DOGV
:   10-07-2006

Secció del DOGV
:   V. ALTRES ANUNCIS - F) EXPROPIACIONS

Número del document
:   2006/7680


Organisme emissor
:   Ajuntament del Campello

Tipus de document
:   Anunci

Informació pública sobre projecte de col·lectors i estació depuradora d'aigües residuals a les zones residencials al nord del casc urbà del Campello. [2006/S7680]  
Exposició pública. Expedient 121-17/2004.  
L'alcalde president, amb data 11 de maig de 2006, ha dictat resolució número 1.677/2006, que té el tenor literal següent:  
Davant del que s'ha actuat en els expedients de referència.  
Vist:  
1. Que l'ajuntament ple, en sessió celebrada el dia 1 de desembre de 2005, va adoptar acord d'«aprovar el projecte de col·lectors i estació depuradora d'aigües residuals, de les zones residencials al nord del casc urbà del Campello, amb un pressupost de licitació de 30.766.560,98 euros, i autoritzar la contractació i execució a través de l'entitat pública de Sanejament d'Aigües Residuals de la Comunitat Valenciana.»  
2. Que a tal efecte, ha sigut elaborat un projecte municipal d'expropiacions, per taxació conjunta, que descriu i justifica el preu de valoracions dels sòls afectes per l'actuació, en sòls qualificats com a no urbanitzables.  
En vista d'això, i de conformitat amb el que establix l'article 202.2, del Reglament de Gestió Urbanística, aprovat pel Reial Decret 3.288/1978, de 25 d'agost, dispose:  
Primer. Sotmetre a informació pública l'indicat projecte d'expropiació per taxació conjunta, per termini d'un mes, comptador a partir de l'última publicació d'anunci en el Butlletí Oficial de la Província d'Alacant, Diari Oficial de la Generalitat Valenciana i Boletín Oficial del Estado, i en el tauler d'anuncis d'este ajuntament i en un diari no oficial d'àmplia difusió a la localitat, perquè, durant este termini, i els qui resulten interessats, puguen formular les observacions i reclamacions que estimen convenients. L'expedient complet podrà ser consultat en el Departament de Planejament i Gestió d'este ajuntament, situat a la plaça de Canalejas, 3, i es podran sol·licitar, i, si s'escau, obtindre, les informacions i còpies que resulten del seu interés.  
Segon. Remetre notificació individual, a cadascun dels titulars de béns i drets afectats per aquella actuació, mitjançant el trasllat del full de valoració i de la proposta de fixació dels criteris de valoració, perquè puguen formular, en l'indicat termini d'un mes, les al·legacions que consideren oportunes.  
La qual cosa es fa pública perquè se'n prenga coneixement i compliment del que disposa l'article 88 de la Llei 30/1994, de Règim Jurídic de les Administracions Públiques modificat per la Llei 4/1999.  
El Campello, 15 de maig de 2006.. El regidor d'Urbanisme: Vicente Rubio Vaello.